Transnistria salută ajutorul UE și acceptă condițiile impuse de Chișinău pentru livrarea de gaz
Așa-zisul Minister de Externe din Transnistria a publicat miercuri un comunicat în care este salutat ajutorul Uniunii Europene pentru rezolvarea crizei gazelor din regiunea prorusă și propune organizarea unor discuții între „specialiștii” de pe cele două maluri ale Nistrului.️ Între timp, compania Moldovagaz a anunțat că a semnat deja cu Tiraspoltransgaz un contract de împrumut pentru 3 milioane de metri cubi de gaze naturale, în vederea susținerii funcționării sistemului de gaze de pe malul stâng al Nistrului, transmite News.ro.